open-index/open-wikipedia-markdown huggingface dataset:
Kuda padi Dartmoor

**Kuda padi Dartmoor** telah hidup di England barat daya selama berabad-abad, malah digunakan untuk pelbagai tujuan. Disebabkan keadaan cuaca melampau di kawasan mur, maka Dartmoor adalah baka yang agak lasak dengan stamina yang hebat. Selama berabad-abad ia digunakan sebagai haiwan pekerja oleh pelombong timah dan pengusaha kuari tempatan. Ia dipelihara secara separa feral di Dartmoor, Devon.

Sungguhpun begitu, bilangannya telah merosot dari sekitar 25,800 pada 1930-an kepada 5,000 pada masa kini. Hanya sekitar 800 ekor kuda padi ini yang diketahui meragut kawasan mur pada musim bunga 2004.

## Ciri-ciri
Kepalanya yang kecil mempunyai mata yang besar dan lebar serta telinga yang tajam. Badannya kuat dan sederhana panjang dengan sangkar rusuk yang lebar dan tebal. Kakinya kuat, panjang dari badan ke paras lutut dan keting, anggota tulang keringnya pendek tetapi kuat dan padat, serta lutut yang rata depannya; kaki depannya diangkat ke arah bahu yang bersudut luas dan cukup bebas bergerak, sementara kaki belakangnya diangkat kepada suku yang berotot tegap dan bundar rupanya. Surai dan ekornya seharusnya lebat dan berjela-jela, sementara pergerakannya bebas dan licin. Kuda padi Dartmoor baik pembawaannya, boleh diharap, lemah-lembut dan tenteram. Kebanyakan kuda Dartmoor berdiri di antara ; seekor ahli baka ini tidak harus mencecah tinggi 12.2&nbsp;tangan menurut piawaian yang diperkenalkan pada tahun 1924. Antara warna-warna yang diterima adalah bay, coklat, hitam, kelabu, berangan atau ''roan''.

## Rujukan
Sorraia

**Sorraia** merupakan sejenis baka kuda yang jarang-jarang ada, berasal dari bahagian semenanjung Iberia yang kini dikenali sebagai Portugal. Sorraia dikenali dengan ciri-ciri primitifnya, termasuk tampang sisi yang cembung serta perwarnaan ''dun'' dengan tompok-tompok primitif. Berkenaan asal-usulnya, telah dianjurkannya satu teori oleh sesetengah pihak bahawa Sorraia merupakan keturunan dari kuda primitif yang tergolong dalam fauna liar semula jadi di Iberia Selatan. Kajian-kajian sedang dijalankan untuk menemui hubung kait antara Sorraia dan pelbagai jenis kuda liar, di samping hubungannya dengan baka-baka lain dari Semenanjung Iberia dan Afrika Utara.

Kuda baka ini kecil tetapi tahan lasak dan senang menyesuaikan diri dengan keadaan yang teruk. Sekali-sekala ia ditangkap dan digunakan oleh petani tempatan selama berabad-abad, malah sebuah populasi tinggalan bagi kuda yang hampir pupus ini ditemui oleh seorang ahli zoologi Portugal pada awal abad ke-20. Kini, kuda Sorraia menjadi tumpuan usaha pemuliharaan yang diterajui oleh para saintis Eropah beserta peminat-peminat dari pelbagai negara membentuk projek-projek serta membentuk kawanan-kawanan untuk membantu dalam pemantapan semula baka ini dari status terancamnya sekarang.

## Rujukan
Liga Super ASEAN

**Liga Super ASEAN** adalah persaingan persatuan bola sepak antarabangsa tahunan antara kelab-kelab domestik yang dikendalikan oleh Persekutuan Bola Sepak ASEAN. Ia akan bermula pada 2017.

## Penyertaan persatuan bola sepak kebangsaan
8 kelab francais akan mengambil bahagian dalam pertandingan. Tidak akan ada penggalakan ataupun penyingkiran dan sistem perlawanan-penentuan akan menentukan pemenang. 16 pasukan dijangka akan seterusnya bersaing dalam liga. Kejohanan akan diadakan secara francais dengan setiap pasukan dibenarkan mendaftar dua pemain dari negara Asean dan enam pemain dari negara-negara bukan Asean.

*  Australia (2 kelab).
*  Thailand (2 kelab).
*  Indonesia (2 kelab).
* Malaysia (2 kelab).
*  Singapura (2 kelab).
*  Vietnam (2 kelab).
*  Myanmar (2 kelab).
*  Filipina (2 kelab).

Nota :- Jika Australia menolak untuk bersaing kerana kedudukan mereka sangat tinggi dalam FIFA dan tidak adil kepada pasukan lain, maka Laos, Kemboja, Brunei dan Timor Leste akan mempertimbangkan bersaing berdasarkan ranking terakhir mereka di FIFA sebelum sepak-mula. Walau bagaimanapun hanya dua pasukan akan dipilih dengan hanya satu slot kelab bagi setiap pasukan.

## Satu lagi yang mengambil bahagian persatuan bola sepak negara yang akan dipertimbangkan

*  Kemboja (1 kelab).
*  Timor Leste (1 kelab).
*  Brunei (1 kelab).
*  Laos (1 kelab).

## Format kejohanan
Format Liga Super ASEAN adalah sama seperti format untuk liga tempatan. Setiap persatuan bola sepak di Asia Tenggara akan menghantar dua buah kelab. Pasukan yang mengambil bahagian akan bermain dalam format peringkat kumpulan.

### Kejohanan

## Prestasi oleh kelab

## Prestasi oleh negara-negara

## Penjaring terbanyak

## Rujukan

## Lihat Juga
*Liga Juara-Juara AFC
*Piala AFC
*Piala Presiden AFC
Daerah 7 (Paris)

**Daerah 7 Paris** (Perancis: *7<sup>e</sup> arrondissement de Paris*) merupakan salah satu daripada 20 daerah (*arrondissement*) di Paris, Perancis.

## Rujukan

## Pautan luar

* Laman sesawang rasmi 
*
Petempatan Petrovka

Petempatan berkubu **Petrovka**, iaitu asal nama bagi kebudayaan Sintashta-Petrovka pada alaf ke-2 SM bertempat di Sungai Ishim, berdekatan kampung Petrovka masa kini di Kazakhstan ().
Tertier

**Tertier** ( turunan Latin *tertiarius* terbitan kata dasar *tertius* "ketiga") merupakan istilah yang lapuk secara rasmi tetapi masih digunakan secara meluas untuk kala geologi dari 65 juta ke 1.806 juta tahun dahulu, iaitu jangka masa yang terletak di antara kala Sekunder dan Kuaterner. Tertier tidak lagi diterima sebagai unit formal oleh Suruhanjaya Stratigrafi Antarabangsa, yang mana jangka masanya terbahagi kepada Kala Paleogen dan Neogen, dan peringkat pertama Pleistosen di Era Senozoik. Kala ini mula diungkapkan ahli kajibumi Itali Giovanni Arduino pada thun 1760  hasil pembahagian jenis batu kerak bumi kepada empat: *Primario* ("Yang Pertama"), *Secondario* ("Yang Kedua"), *Terziario* ("Yang Ketiga") dan *Quaternario* ("Yang Keempat").
 
Kala ini bermula dengan kepupusan dinosaur bukan avian pada peristiwa kepupusan Usia Kapur–Paleogen, di permulaan Era Senozoik, dan menjangkau hingga bermulanya pengglasieran Kuaterner di penghujung epok Pliosen. Tertier turut merangkumi awal Pleistosen.

## Peristiwa geologi
Kegiatan tektonik berterusan sementara Gondwana akhirnya berpecah sama sekali, dan India bertembung dengan plat Eurasia.

Amerika Selatan bersambung dengan Amerika Utara menjelang penghujung Tertier Tertiary, dan ini menyebabkan perubahan iklim pada pertengahan hingga lewat Tertier. 

Antartika &mdash; yang sudah pun berpisah &mdash; terhanyut ke kedudukan masa kininya di Kutub Selatan pada era ini. Kegiatan gunung berapi berleluasa pada zaman ini.

## Iklim
Iklim sewaktu zaman Tertier mendingin perlahan-perlahana, bermula di Paleosen dengan suhu sedunia tropika ke sederhana dan berakhir sebelum pengglasieran berleluasa yang pertama di permulaan Kuaterner.

## Rujukan
Renjer

**Renjer** merupakan orang yang diamanahkan untuk melindungi dan memelihara kawasan taman, baik taman negara, negeri, wilayah mahupun tempatan.
Penjaga mergastua

**Penjaga mergastua** merupakan orang yang menguruskan sesebuah kawasan luar bandar untuk memastikan terdapat binatang buruan yang mencukupi untuk diburu, ataupun ikan untuk dipancing, serta giat menguruskan kawasan taman, hutan, jalan air atau tanah ladang demi kebaikan burung-burung, binatang buruan, ikan dan hidupan liar pada umumnya.

Biasanya, penjaga mergastua diupah oleh tuan tanah untuk mencegah pemburuan curi, memelihara dan melepaskan burung-burung buruan seperti burung kuang, membasmi haiwan perosak, mengawal haiwan pemangsa, menguruskan habitat agar sesuai didiami oleh haiwan buruan, serta memantau kesihatan haiwan.

## Lihat juga
*Renjer
Sintashta

**Sintashta** () adalah sebuah tapak arkeologi di Wilayah Chelyabinsk, Rusia. Ia merupakan tinggalan petempatan berkubu yang bertarikh Zaman Gangsa, sekitar 2800–1600 SM, malah merupakan tapak contoh kebudayaan Sintashta. Tapak ini telah disifatkan sebagai "pusat industri kaji logam berkubu" dan kegiatan-kegiatan upacara yang terbukti di tanah-tanah perkuburan berkenaan berkaitan dengan tradisi Proto-Indo-Iran.

Sintashta terletak di kawasan steppe yang betul-betul di timur Pergunungan Ural. Tapak ini dinamai sempena Sungai Sintashta yang berdekatan, iaitu cabang sungai Tobol. Peralihan aliran sungai sepanjang zaman telah memusnahkan separuh tapak itu, hanya meninggalkan 31 daripada kira-kira 50 ke 60 buah rumah di petempatan berkenaan.

Petempatan ini terdiri daripada rumah-rumah berbentuk segi empat bujur yang disusun dalam sebuah bulatan berdiameter 140 meter dan dikelilingi oleh sebuah tembok tanah diperkukuh kayu balak dengan menara pintu gerbang dan parit yang dalam di luarannya. Pengubuan Sintashta dan petempatan-petempatan seumpamanya seperti Arkaim adalah hebat di luar jangkaan bagi kawasan steppe. Terdapat bukti-bukti peninggalan kerja logam tembaga dan gangsa yang pernah berlangsung di setiap rumah yang digali di Sintashta, sekali lagi kebesaran kerja logam yang di luar jangkaan untuk kawasan steppe. Seramik Sintashta amat dipengaruhi oleh corak-corak seramik kebudayaan Abashevo yang terdahulu. Disebabkan asimilasi sesama puak di kawasan Ural, seperti Yamna, Katakom, Poltavka, dan Abashevo utara ke dalam kaki langit Novokumak, mungkin adalah tidak tepat untuk menanggap Sintashta sebagai petempatan Arya yang sejati. Kebudayaan Abashevo memainkan peranan penting dalam Sintashta.

Lima bidang tanah perkuburan telah ditemui berhubungan dengan tapak ini, yang mana yang terbesarnya (iaitu *Sintashta mogila* atau SM) terdiri daripada 40 buah kubur. Antara yang dikebumikan adalah kereta-kereta rata yang paling tertua diketahui di dunia, serta korban kuda sehingga lapan ekor dalam satu liang, persenjataan batu, tembaga dan gangsa, dan perhiasan perak dan emas. Tanah perkuburan SM dilapisi oleh sebuah kurgan yang sangat besar dari zaman yang lebih lanjut. Adalah didapati bahawa jenis pengorbanan pengebumian yang terbukti di Sintashta amat menyerupai upacara pengebumian yang diperikan dalam *[[Rigveda|Rig Veda]]*, iaitu kitab keagamaan India purba yang sering dikaitkan dengan kaum Proto-Indo-Iran. Oleh itu, adalah diandaikan bahawa petempatan kebudayaan Sintashta merupakan tanah pusaka Indo-Iran yang dibayangkan, namun hubung kait langsung dengan kebudayaan Sintashta telah disanggah.

Tarikh-tarikh radiokarbon dari petempatan dan tanah-tanah perkuburan itu menjangkau lebih sealaf, menunjukkan satu pendudukan lebih awal yang milik kebudayaan Poltavka. Namun begitu, kebanyakan tarikhnya adalah pada 2100–1800 SM, iaitu menjurus kepada zaman pendudukan utama di tapak ini yang sejajar dengan lain-lain petempatan dan tanah perkuburan dalam kebudayaan Sintashta.

## Petikan

## Rujukan
* 

## Bibliography
*
Lawan tombak

**Lawan tombak** () merupakan sukan pertarungan antara dua orang penunggang kuda yang menggunakan tombak dalam sesebuah pertandingan zaman pertengahan. Tujuan utama pemain adalah menyerang lawannya dengan tombaknya sambil menunggang ke arahnya pada kelajuan yang tinggi, malahan jika boleh, mematahkan tombak pada perisai atau baju zirah lawan, atau menjatuhkan lawan dari kuda.

Lawan tombak berasal pada Zaman Pertengahan Tinggi berasaskan penggunaan tombak oleh tentera berkuda. Ianya berubah menjadi sukan pakar pada Lewat Zaman Pertengahan, lalu masih kenal digemari ramai di kalangan bangsawan di Inggeris dan Jerman sepanjang abad ke-16 (sementara di Perancis, ia ditamatkan setelah kemangkatan Raja Henry II dalam kemalangan pada tahun 1559). Di Inggeris, lawan tombak adalah acara kemuncak pesta Hari Pertabalan Elizabeth I dan James I, bahkan juga disertakan dalam perayaan perkahwinan Charles I.

Sukan lawan tombak dihentikan untuk memberi laluan kepada sukan-sukan ekuestrian yang lain pada abad ke-17, namun masih bertahannya jurus-jurus "kemahiran bersenjata berkuda" berbentuk tanpa sentuhan. Sukan lawan tombak pernah dikembalikan untuk masa terhad dan dalam bentuk pertunjukan sahaja sejak 1970-an.

Sukan lawan tombak menjadi ciri utama watak kesatria dalam seni dan sastera Medievalisme Romantik, dan oleh itu dalam karya-karya budaya popular yang berlatarkan Zaman Pertengahan. Perlawanan tombak ditampilkan dalam cerita *[[Ivanhoe]]* (1820).

## Lihat juga

## Rujukan

* .
* .
* 
* .
Got7

**Got7** (Korea: 갓세븐; makna harfiah: "Mendapat 7" biasa digayakan sebagai **GOT7**) merupakan sebuah kumpulan lelaki dari Korea Selatan yang dibentuk oleh syarikat rakaman JYP Entertainment. Terdiri daripada tujuh orang ahli JAYB, Mark, Jackson, Jinyoung, Youngjae, Bambam dan Yugyeom. Kumpulan muzik ini dan rakan sesyarikat mereka, 5Live pertama kali muncul pada 6 September 2013 di rancangan realiti, *WIN: Who is Next* yang ditayangkan melalui saluran Channel M dan [Channel V]. Dua kumpulan tersebut telah bertarung dengan pelatih YG iaitu Pasukan A (Winner) dan Pasukan B. Pendedahan awal tersebut menarik minat dari kalangan masyarakat internet (netizen). Pada 16 Januari 2014, GOT7 memulakan penampilan sulung rasmi mereka di rancangan muzik terbitan Mnet, *[[M Countdown]]* mempromosikan dengan mempromosikan lagu "Girls Girls Girls" (Gadis Gadis Gadis).

Kumpulan ini meninggalkan JYP Entertainment pada 19 Januari 2021 berikutan tamatnya kontrak mereka dengan agensi tersebut.

## Ahli

## Diskografi
;Album

### Bahasa Korea
* *Identify* (2014)
* *Flight Log: Turbulence* (2016)
* *Present: You* (2018)
* *Breath of Love: Last Piece* (2020)

### Bahasa Jepun
* *Moriagatteyo* (2016)

;Album mini

### Bahasa Korea
* *[[Got It?]]* (2013)
* *Got Love* (2014)
* *Just Right* (2015)
* *Mad* (2015)
* *Flight Log: Departure* (2016)
* *Flight Log: Arrival* (2017)
* *7 for 7* (2018)
* *Eyes on You* (2018)
* *Spinning Top* (2019)
* *Call My Name* (2019)
* *Dye* (2020)

### Bahasa Jepun
* *Hey Yah* (2016)
* *Turn Up* (2017)
* *I Won't Let You Go* (2019)
* *Love Loop* (2019)

## Filemografi
### Rancangan anekaragam

### Drama

## Rujukan

## Pautan luar
* Laman sesawang rasmi
* GOT7 on blog 
* Laman sosial rasmi: Facebook, Twitter dan Daum Cafe
Polis berkuda

**Polis berkuda** adalah anggota polis yang meronda sambil menunggang kuda. Polis berkuda masih berkhidmat di kawasan luar bandar terpencil mahupun kawasan kota raya di mana fungsi sehariannya adalah sekadar istiadat atau mengindahkan tempatnya, bahkan mereka juga digunakan untuk mengawal kumpulan ramai kerana mempunyai kelebihan dalam kebebasan bergerak dan ketinggian, malah semakin banyak digunakan di UK untuk mencegah jenayah serta meronda dengan penglihatan yang lebih luas. Penambahan ketinggian dan luas penglihatan yang diberi oleh kuda kepada penunggangnya membolehkan pegawai polis untuk memerhatikan kawasan yang lebih luas, malah membolehkan mereka di kawasan luas itu untuk melihat pegawai berkenaan, sekaligus memudahkan pencegahan jenayah serta menolong orang untuk mencari polis apabila perlu.

Polis berkuda boleh digunakan untuk tugas-tugas khusus seperti meronda taman atau kawasan liar di mana kereta polis sukar untuk masuk atau mendatangkan bisingan, ataupun kawalan rusuhan di mana kuda dengan besar badannya berfungsi menakut-nakutkan mereka yang hendak disuraikan, ataupun boleh dikerah untuk mencekup pengganggu atau pesalah dalam keramaian. Contohnya di UK, polis berkuda sering kelihatan di perlawanan bola sepak, tetapi juga ada di jalan-jalanan di kebanyakan bandar besar sebagai kehadiran polis yang tampak serta pencegah jenayah baik siang mahupun malam. Sesetengah unit polis berkuda terlatih dalam kerja mencari dan menyelamat disebabkan kebolehan kuda untuk melalui tempat yang mustahil bagi kenderaan.

## Rujukan

## Pautan luar
Feels Like Home (album Norah Jones)

***Feels Like Home*** merupakan album kedua oleh Norah Jones yang dikeluarkan pada tahun 2004. Album ini terjual sebanyak sejuta salinan dalam minggu pertama pengedarannya di A.S. dan merupakan album pertama mampu mencecah angka sedemikian sejak album *[[The Eminem Show]]* (2002) oleh Eminem. Selain itu, album ini adalah album kedua terlaris pada tahun 2004 kerana penjualan mencecah 4 juta salinan di A.S. Beliau memegang rekod dalam kategori penjualan album kelima terlaris sepanjang tempoh minggu pertama bagi penyanyi wanita, di belakang Britney Spears (*[[Oops!... I Did It Again (album)|Oops...! I Did It Again]]*), Taylor Swift (*[[Red]]*), Lady Gaga (*[[Born This Way]]*) dan *[[Speak Now]]*. Album ini tersenarai sebagai album terbaik sepanjang tahun di Belanda dan album ke-24 terbaik pada dekad 2000-an. Pada peringkat dunia, album ini telah diedarkan sebanyak 12 juta salinan. Beliau telah memenangi Anugerah Grammy untuk Persembahan Vokal Pop Wanita (*[[Sunrise (lagu Norah Jones)|Sunrise]]*), serta tercalon untuk Album Vokal Pop Terbaik (*Feels Like Home*), dan Kolaborasi Terbaik Vokal Country (*Creepin' In* bersama Dolly Parton). 
Untuk memperkukuh pengedarannya, pihak syarikat rakaman telah membuat iklan komersial di televisyen untuk siaran AS dan seluruh dunia. Dalam iklan tersebut, beliau telah mengalih suara tiga *single* yang termuat dalam album tersebut. Album ini telah dikeluarkan di bawah sistem perlindungan Copy Control untuk sesetengah kawasan.

## Senarai runut

### Keluaran Deluks (CD dan DVD)
# "Sleepless Nights" (lagu tambahan keluaran deluks)
# "Moon Song" (lagu tambahan keluaran deluks)
# "I Turned Your Picture To The Wall" (lagu tambahan keluaran deluks)
# "In the Morning" (persembahan langsung) (DVD)
# "She" (persembahan langsung) (DVD)
# "Long Way Home" (persembahan langsung) (DVD)
# "Creepin' In" (persembahan langsung) (DVD)
# "Sunrise" (video muzik) (DVD)
# "What Am I to You?" (video muzik) (DVD)
# Interview with Norah (DVD)

## Rujukan
Asinus

***Asinus*** merupakan satu subgenus dalam *[[Equus (genus)|Equus]]* (haiwan peragut berjari tunggal/bertelapuk) yang mencakupi beberapa subspesies Equidae, bercirikan telinga panjang, badan ramping dengan belakang yang lurus tanpa bonggol yang sebenar, surai dan ekor yang berbulu kasar, dan sifat tahan lasak, yakni bergelar "keldai".

## Taksonomi
* Genus: *Equus*
** Subgenus: *Asinus*
*** Keldai liar Afrika, *Equus africanus*
**** Keldai liar Nubia, *Equus africanus africanus*
**** Keldai liar Somalia, *Equus africanus somaliensis*
**** Keldai jinak, *Equus africanus asinus*
**** Keldai liar Atlas, †*Equus africanus atlanticus* (pupus)
*** Onager atau keldai liar Asia, *Equus hemionus*
**** Keldai liar Mongolia atau *khulan*, *Equus hemionus hemionus*
**** Keldai liar India atau *khur*, *Equus hemionus khur*
**** Kulan Turkmen, *Equus hemionus kulan*
**** Onager Parsi atau *gur*, *Equus hemionus onager*
**** Keldai liar Syria atau *hemippe*, †*Equus hemionus hemippus* (pupus)
*** Kiang atau keldai liar Tibet, *Equus kiang*
**** Kiang Barat, *Equus kiang kiang*
**** Kiang Timur, *Equus kiang holdereri*
**** Kiang Selatan, *Equus kiang polyodon*
**** Kiang Utara, *Equus kiang chu*
*** †*Equus calobatus*, Onager Kaki Bajang
*** †*Equus cumminsii*, Keldai Cummin
*** †*Equus hydruntinus*, Keldai Eropah
*** †*Equus tau*, Onager Pigmi

## Rujukan

## Pautan luar
*
Rhinoceros (genus)

Ahli-ahli genus ***Rhinoceros*** merupakan badak sumbu bersumbu tunggal. Istilah "rhinoceros" berasal dari bahasa Yunani, iaitu "rhino" bermaksud "hidung", dan "ceros" bermaksud "tanduk". Genus ini mengandungi dua spesies iaitu Badak Sumbu India (*Rhinoceros unicornis*) dan Badak Raya atau Badak Sumbu Jawa (*Rhinoceros sondaicus*).  Kedua-dua ahli ini diancam kepupusan, apalagi Badak Raya merupakan antara mamalia besar yang paling terancam di dunia dengan hanya tinggal 60 ekor yang masih ada di Jawa (Indonesia). Ditemuinya juga fosil tulang rahang spesies pupus *Rhinoceros philippinensis* di Filipina.
Parti Nasional New Zealand

**Parti Nasional New Zealand** (Bahasa Māori: *Rōpū Nāhinara*) merupakan sebuah parti politik pertengahan kanan di New Zealand dan merupakan salah satu dua parti terbesar dalam politik New Zealand. Parti ini diasaskan pada tahun 1936 melalui penggabungan parti Bersatu dan Reformasi, sekali gus menjadikannya sebagai parti politik kedua tertua dalam negara itu.

Setakat April 2012, Nasional mempunyai kerusi terbanyak dalam Dewan Rakyat New Zealand iaitu 59 kerusi daripada jumlah keseluruhan 121 kerusi. Sejak November 2008, parti ini menjadi pemerintah negara dan membentuk kerajaan minoriti dengan sokongan tiga parti kecil yang lain.

## Rujukan
Manuel Seoane

﻿

**Manuel Seoane** (19 Mac 1902 - 21 Ogos 1975), gelaran diberi *La Chancha*, ialah seorang pemain bola sepak Argentina yang bermain di posisi penyerang.

Seoane dianggap sebagai salah seorang pemain terbaik sepanjang zaman bagi kelab Independiente dan juga bagi pasukan Argentina. Beliau diiktiraf oleh media massa dan juga penyokongnya sebagai seorang yang mempunyai semangat berpasukan dan pandai mencanang strategi, serta bijak menganalisis permainan bola sepak dari segi teknikal. Beliau juga merupakan penyerang yang sangat hebat, mempunyai rekod jaringan tertinggi sekali semasa era permulaan bola sepak di Argentina dengan 196 gol. Beliau kemudiannya menjadi ketua jurulatih bagi pasukan Argentina dalam tahun 1930-an.

## Karier
### Kelab

Seoane memulakan kariernya di kelab Club Progresista semasa berusia 15 tahun. Selepas beliau menamatkan satu perlawanan latihan dengan 2 gol, beliau menyertai Independiente, di mana beliau membuat penampilan rasmi pertama pada 6 Mac 1921, dalam perlawanan menentang San Lorenzo.

Independiente menang kejohanan pertamanya pada tahun 1922, di mana pada ketika itu pasukan Independiente dibentuk dari pemain-pemain terhandal seperti Raimundo Orsi, Canaveri, Lalín, Ravaschino dan juga Seoane.

Sepanjang kariernya bersama kelab, Seoane bermain sebanyak 264 perlawanan dan menjaringkan 241 gol. Beliau pernah menjadi penjaring terbanyak Liga Perdana Argentina sebanyak 3 kali iaitu pada tahun 1922, 1926 dan 1929. Beliau juga membantu kelabnya memenangi kejuaraan liga pada tahun 1922 dan 1926.

Pada tahun 1923, beliau telah diarah keluar dari padang selepas berlaku satu insiden dengan pengadil perlawanan, menyebabkan beliau digantung dari bermain untuk liga yang dianjurkan oleh "Asociación Argentina de Football". Insiden itu menyebabkan beliau berpindah ke kelab El Porvenir.

Pada tahun 1925, beliau menyertai Boca Juniors dalam jelajah Eropah di mana beliau menyumbat 16 daripada 40 gol.

Selepas hukuman gantungnya tamat, beliau kembali bersama kelab Independiente pada tahun 1926. Pada tahun itu, kelab Independiente memenangi kejuaraan liga dengan beliau merupakan penjaring terbanyak dengan 76 gol.

### Negara

Seoane mewakili pasukan Argentina pada tahun 1924 hingga 1929. Beliau pernah bermain dalam Copa América mewakili pasukan Argentina pada tahun 1924, 1925, 1927 dan 1929. Beliau juga merupakan salah seorang pemain Argentina yang memenangi kejohanan Copa América pada tahun 1925, 1927 dan 1929 di mana beliau juga merupakan penjaring terbanyak kejohanan pada tahun 1925 dengan 6 gol.

### Pengurusan

Seoane merupakan ketua jurulatih pasukan Argentina pada tahun 1934 dan 1937.

## Akhir hayat

Beliau bersara pada tahun 1933 akibat masalah berat badan. Pada 22 Ogos 1934, kelab Independiente menganjurkan satu perlawanan amal untuk mengutip dana bagi menghadiahkan Seoane sebuah rumah.

Seoane meninggal dunia pada 21 Ogos 1975 di Quilmes.

## Pencapaian

### Kelab

### Negara

## Rujukan

## Pautan luar
* Futbol Factory profile (Arkib)
Great Plains

**Great Plains** ("Tanah Rata Besar") adalah gelaran bagi sebidang luas kawasan tanah pamah yang rata-rata diliputi oleh prairie, steppe dan padang rumput, yang terletak di sebelah barat Sungai Mississippi dan di sebelah timur Banjaran Rocky di Amerika Syarikat dan Kanada. Kawasan ini meliputi sesebahagian negeri-negeri Colorado, Kansas, Montana, Nebraska, New Mexico, North Dakota, Oklahoma, South Dakota, Texas, dan Wyoming, serta wilayah-wilayah Alberta, Manitoba dan Saskatchewan di Kanada.

Bahagian Great Plains yang terletak di Kanada adalah dikenali sebagai Prairies. Sesetengah ahli geografi sebahagian wilayah Mexico dalam Great Plains, tetapi rata-rata setakat Rio Grande. Kawasan ini terkenal kerana menyokong kegiatan penternakan dan pertanian yang meluas.

## Rujukan
Mangunjaya, Pangandaran

**Kecamatan Mangunjaya** adalah sebuah kecamatan di Kabupaten Pangandaran, Provinsi Jawa Barat, Indonesia.

## Daftar desa
# Jangraga
# Kertajaya
# Mangunjaya
# Sindang Jaya
# Sukamaju
#Purwasaba

## Rujukan
* http://databasis.bkkbn.go.id/uppks/index.php/laporan/rekapitulasi/kecamatan/32.07.36
* http://rc.tppn.info/kodelokasi/?lev=5&amp;kd=320727
Stadium Polis Diraja Oman

**Stadium Polis Diraja Oman** () adalah stadium pelbagai guna di Muscat, Oman. Ia kini digunakan kebanyakannya untuk perlawanan bola sepak dan menjadi satu stadium tuan rumah Kelab Oman. Stadium ini mempunyai kapasiti 15,000 orang. Stadium ini dikekalkan oleh Polis Diraja Oman dan menjadi tuan rumah kepada pelbagai acara kebudayaan negara dan perarakan.
Stadium Seeb

**Stadium Seeb** adalah stadium pelbagai guna di Seeb, Oman. Ia kini digunakan kebanyakannya untuk perlawanan bola sepak dan salah satu stadium tuan rumah Seeb. Stadium ini mempunyai kapasiti 14,000 orang.

Pasukan bola sepak kebangsaan Oman kini menggunakan Stadium Seeb sebagai Tempat rumah untuk Piala Dunia FIFA 2014.
Bola sepak di Sukan Olimpik Musim Panas 2016

Kejohanan bola sepak di Sukan Olimpik 2016 dijadualkan yang akan diadakan pada 3 hingga 19 Ogos.

## Jadual pertandingan

## Venue
Selain daripada Rio de Janeiro, yang akan menjadi tuan rumah pentas akhir wanita pada 19 Ogos dan pentas akhir lelaki pada 20 Ogos di Estadio do Maracana, lima bandar yang lain yang telah dibuat senarai pendek oleh Penganjur Jawatankuasa Rio 2016 ini adalah: São Paulo, Belo Horizonte, Brasília, Salvador, dan Manaus, mana semuanya adalah bandar tuan rumah semasa Piala Dunia FIFA 2014. Pilihan akhir tempat telah diumumkan oleh FIFA pada 16 Mac 2015.





### Tempat Latihan

## Kelayakan

### Kejohanan Lelaki
Selain negara tuan rumah Brazil, 15 Pasukan kebangsaan lelaki layak daripada enam konfederasi Benua berasingan. FIFA mengesahkan pengagihan tompok pada mesyuarat Jawatankuasa Eksekutif pada Mac 2014.

* Tarikh dan tempat adalah dari kejohanan terakhir (atau pusingan akhir kejohanan kelayakan), pelbagai peringkat kelayakan boleh mendahului perlawanan di laman-tempat tertentu.
* Negara yang pertama kali layak ke kejohanan Olimpik

### Kejohanan Wanita

Selain tuan rumah Brazil, 11 pasukan kebangsaan wanita akan layak daripada enam konfederasi benua berasingan. FIFA mengesahkan pengagihan tompok pada mesyuarat Jawatankuasa Eksekutif pada Mac 2014.

* Tarikh dan tempat adalah dari kejohanan terakhir (atau pusingan akhir kejohanan kelayakan), pelbagai peringkat kelayakan boleh mendahului perlawanan di laman-tempat tertentu.
* England selesai dalam tiga teratas di kalangan pasukan UEFA di Piala Dunia, bagaimanapun England bukan ahli IOC dan bercakap bagi mereka untuk bersaing sebagai Great Britain rosak.
* Negara yang pertama kali layak ke kejohanan Olimpik

## Ringkasan pingat
### Pungutan pingat
Kunci warna
 Tuan Rumah (Brazil)

### Pemenang pingat

## Rujukan

## Pautan luar
Sukatani, Tanjungmedar

**Sukatani** merupakan sebuah desa yang terletak dalam (*daerah*)  kecamatan Tanjungmedar, Kabupaten Sumedang, Provinsi Jawa Barat, Indonesia. 

## Poskod
Poskod yang digunakan di Sukatani adalah 45354. Terdapat  buah desa di dalam daerah kecamatan Tanjungmedar.

## Rujukan
  

## Pautan luar
*  Kode POS Indonesia 2012 
* Carian di Google
Kapal pendarat, Ibu pejabat

**Kapal pendarat, Ibu pejabat** (“Landing Ship, Headquarters – LSH”) direka bagi membantu operasi afimbia yang amat rumit kerana disebalik perancangan yang teliti dan kelonggaran bagi kecermasan yang mencukupi kesilapan masih boleh berlaku. Kapal pendarat, Ibu pejabat akan berada di luar persisiran pantai dan mengawal operasi sehingga ibu pejabat yang sempurna dapat disiapkan di pantai, selepas mana ia kemungkinannya tinggal selagi terdapat keperluan bagi sokongan tentera laut.

Amalan awal adalah bagi menggunakan kapal perang utama bagi peranan ini, tetapi kapal yang memiliki peralatan lengkap adalah jarang ditemui, tidak pernah memiliki kemudahan tempat tinggal yang mencukupi dan cenderung dipanggil untuk pergi bertempur. Hanya menjelang 1942 kapal yang khusus bagi tujuan tersebut diperkenalkan: kapal dagang bersaiz serdahana (dangan banyak ruang bagi penukaran) dipilih, dan mudah dikenali melalui pelbagai antena perhubungan yang ditambah. 

Kapal-kapal ini mengendalikan sejumlah besar isyarat trafik, staf yang ada dalamnya mampu membuat keputusan pantas di situ juga bagi mengatasi sebarang masalah yang dihadapi, sebaik sahaja ia timbul. Kadangkala Kapal pendarat, Ibu pejabat (LSH) turut bertindak sebagai kapal penunjuk arah-pesawat, tugasan yang ia sendiri cukup rumit dan biasanya dikendali oleh Kapal Pendarat, Pengemudi Pejuang (“Landing Ship, Fighter Direction – LSF”) khas, yang ia bekerja sama dengan rapatnya. Bagi pendaratan utama, lebih dari satu LSH mungkin diperlukan dan, walau bagaimanapun, kapal pengganti merupakan langkah berjaga-jaga yang bijak, terutamanya apabila musuh menyedari kepentingan mereka dan menyasar mereka sebagai sasaran.

HMS Bulolo merupakan penukaran British yang biasa, bermula sebagai kapal dagang bersenjata sebelum bertindak sebagai LSI. Sebagai LSH ia berkhidmat di Algiers, di Levant, di Anzio dan akhirnya, di Normandy, di mana ia rosak dibom. Penukaran British besar yang lain adalah HMS Hilary, HMS Largs dan HMS Lothian. Kapal Amerika yang standing adalah Kapal pemerintah Pasukan Afimbia (“Amphibious Force Flagship – AGC”), badan C2 dan C3 yang diubah, yang sebelumnya sebanyak 17 unit. Bagi operasi lebih kecil, pihak British mengubah lapan friget dan bot meriam berbeza, sementara pihak Amerika lebih gemarkan cutters pengawal pantai daya tahan lama yang lebih sesuai yang tersedia bagi kegunaan tentera laut biasa pada waktu perang.

## Rujukan
Thryssa

***Thryssa*** ialah genus bilis dalam keluarga Engraulidae, yang dikenali umum sebagai **kasai**. Sesetengah pakar memasukkan spesies daripada genus *[[Thrissina]]* ke sini.

## Spesies
Ia mengandungi spesies berikut:
* *[[Thryssa adelae]]* (Rutter, 1897)
* *[[Thryssa aestuaria]]* (J. D. Ogilby, 1910)
* *[[Thryssa brevicauda]]* T. R. Roberts, 1978
* *[[Thryssa dayi]]* Wongratana, 1983
* *[[Thryssa dussumieri]]* (Valenciennes, 1848) (kasai daun)
* *[[Thryssa encrasicholoides]]* (Bleeker, 1852)
* *[[Thryssa gautamiensis]]* Babu Rao, 1971
* *[[Thryssa hamiltonii]]* J. E. Gray, 1835 (kasai minyak)
* *[[Thryssa kammalensis]]* (Bleeker, 1849) (kasai ekor merah)
* *[[Thryssa kammalensoides]]* Wongratana, 1983 
* *[[Thryssa malabarica]]* (Bloch, 1795)
* *[[Thryssa marasriae]]* Wongratana, 1987
* *[[Thryssa mystax]]* (Bloch & J. G. Schneider, 1801) (kasai tanda)
* *[[Thryssa polybranchialis]]* Wongratana, 1983
* *[[Thryssa purava]]* (F. Hamilton, 1822) (kasai india)
* *[[Thryssa rastrosa]]* T. R. Roberts, 1978
* *[[Thryssa scratchleyi]]* (E. P. Ramsay & J. D. Ogilby, 1886)
* *[[Thryssa setirostris]]* (Broussonet, 1782) (kasai rahang panjang)
* *[[Thryssa spinidens]]* (D. S. Jordan & Seale, 1925) (kasai pinang)
* *[[Thryssa stenosoma]]* Wongratana, 1983

## Rujukan
*
Foder

**Foder** atau **pakan** merupakan sesuatu bahan makanan asas tani yang digunakan khusus untuk memberi makan ternakan seperti lembu, kambing, biri-biri, kuda, ayam dan sebagainya. Kebanyakan foder ini asal tumbuhan, tetapi ada juga yang asal haiwan. "Foder" khusus memaksudkan makanan yang diberikan kepada haiwan (termasuk tumbuhan yang dipotong lalu diangkut kepada haiwan), daripada yang dicari makan sendiri (iaitu foraj). Antaranya ialah rumput kering, jerami, silaj, pakan mampat dan untilan, minyak-minyakan dan catuan campur, dan tunas biji-bijian dan kekacang.

## Contoh tumbuhan foder

* Alfalfa
* Barli
* Betari
* *[[Brassica]]* spp.
** Kubis daun
** Biji sesawi
** Rutabaga
** Turnip
* Gandum
* Jagung
* Kacang soya
* Klover
** Klover Alsike
** Klover bawah tanah
** Klover merah
** Klover putih
* *[[Lotus corniculatus]]*
* Milet
* Oat
* Pokok (Pucuk pokok pangkas)
* Rumput
** *[[Arrhenatherum]]*
** Rumput Bermuda
** *[[Bromus]]*
** Rumput dusun
** Feskiu
** Rumput *[[meadow]]* (daripada padang rumput campur semula jadi)
** Rumput rai
** Rumput semak
** Rumput Timothy

## Jenis foder

* Tumbuhan foraj awet: rumput kering dan silaj
* Pakan sebatian dan pracampur, dalam bentuk until, kekeras atau hampas
* Sisa tanaman: stover, kopra, jerami, sekam, sisa bit gula
* Tepung ikan
* Rumput potong segar dan lain-lain tumbuhan foraj
* Mil daging tulabg (kini dilarang di kebanyakan negara kerana ancaman BSE)
* Molases
* Oligosakarida
* Rumpai laut
* Benih dan bijian, sama ada tulen mahupun siap ditumbuk, dikisar dsb.
* Tunas bijian dan kekacang
* Sari yis (sisa yis pembuat arak)
* Rumput hijau tempatan
* Bran
* Campuran sebatian
* Hampas biji minyak (biji kapas, kesumba, bunga matahari, kacang soya, kacang tanah)
* Jagung hijau
* Betari hijau
* Kacang kuda

## Rujukan
Burung ajuk-ajuk

**Burung ajuk-ajuk** merupakan kumpulan burung passerine Dunia Baru yang berasal daripada keluarga Mimidae. Kumpulan ini mempunyai beberapa spesies yang sifatnya suka mengajuk kicauan burung-burung lain sekitarnya serta bunyi dihasilkan serangga dan amfibia, selalunya berbunyi kuat dan dalam
pewarisan yang pesat. Terdapat sebanyak 17 spesies dalam tiga genus berkongsi ciri tabiat pengajukan yang disebutkan. Perkara ini tidak membentuk keturunan monofili: *[[Mimus]]* dan *[[Nesomimus]]* berkait rapat; saudara-mara terdekat yang hidup adalah beberapa ekor burung thrasher, seperti Burung Thrasher Sage. *[[Melanotis]]* adalah sangat berbeza; serta mewakili keturunan purba basal Mimidae.

## Spesies dalam turutan taksonomi
* Burung ajuk-ajuk coklat belakang, *Mimus dorsalis*
* Burung ajuk-ajuk Bahama, *Mimus gundlachii*
* Burung ajuk-ajuk berekor panjang, *Mimus longicaudatus*
* Burung ajuk-ajuk Patagonia, *Mimus patagonicus*
* Burung ajuk-ajuk Chile, *Mimus thenca*
* Burung ajuk-ajuk berbelang putih, *Mimus triurus*
* Burung ajuk-ajuk Utara, *Mimus polyglottos*
* Burung ajuk-ajuk Socorro, *Mimus graysoni*
* Burung ajuk-ajuk Tropikal, *Mimus gilvus*
* Burung ajuk-ajuk berkening kapur, *Mimus saturninus*
* Burung ajuk-ajuk Tukup, *Mimus macdonaldi*
* Burung ajuk-ajuk Galápagos, *Mimus parvulus*
* Burung ajuk-ajuk Floreana atau Burung ajuk-ajuk Charles, *Mimus trifasciatus*
* Burung ajuk-ajuk San Cristóbal, *Mimus melanotis*
* Burung ajuk-ajuk biru, *Melanotis caerulescens*
* Burung ajuk-ajuk biru-dan-putih, *Melanotis hypoleucus*

## Darwin dan burung ajuk-ajuk

Apabila tinjuan menerusi pelayaran HMS ''Beagle'' di Pulau Galápagos dilakukan bermula daripada September hingga Oktober 1835, ahli alamiah Charles Darwin telah menemui burung ajuk-ajuk *Mimus thenca* berbeza dari pulau ke pulau, dan berkait rapat dari segi rupa burung ajuk-ajuk daripada tanah besar Amerika Selatan. Hampir setahun kemudian, beliau menulis nota selepas pulang daripada pelayaran tersebut dan menjangkakan burung ajuk ajuk dan kura-kura Galápagos boleh menjejaskan kestabilan doktrin spesies. Penemuan ini merupakan yang pertama pernah direkodkan berkenaan kesangsian beliau mengenai spesies yang tidak berubah, serta menyakinkannya untuk mempercayai transmutasi spesies dan seterusnya, evolusi.

## Rujukan

## Pautan luar
* Video, gambar dan rakaman bunyi burung ajuk-ajuk di Internet Bird Collection
Steve Pantelidis

Steve Pantelidis (lahir 17 Ogos 1983) adalah seorang pemain bola sepak dari Australia yang kini bermain sebagai pertahanan tengah untuk Selangor FA dalam Liga Super Malaysia.

## Karier Kelab
### Karier awal
Steve Pantelidis adalah seorang pemain yang menunjukkan potensi besar dalam pertandingan antara sekolah. Selepas menyinar di kejohanan peringkat negeri mewakili negeri Vistoria, Pantelidis terpilih mewakili Institut Sukan Australia (AIS). Selepas menamatkan skim aprentisnya, Pantelidis menyertai Altona East Phoenix yang bermain di Liga Perdana Victoria. Pantelidis dipilih sebagai Pemain Terbaik 
Tahunan pada tahun keduanya.

### Denmark
Pantelidis berhijrah ke Denmark ketika berumur 19 tahun dengan menyertai FC Aarhus, selepas kejayaan di Altona East Phoenix.

### Kembali ke Australia
Pantelidis kembali ke Australia selepas 6 bulan di Denmark dan bermain dengan Melbourne Knights di dalam Liga Bolasepak Kebangsaan (NSL). Ketika bermain di kelab ini, Pantelidis telah terplilih mewakili skuad bawah-20 Australia dan bermain dalam kejohanan Piala Dunia di Emiriah Arab Bersatu, di mana Australia berjaya layak sehingga ke suku akhir.
Pada musim 2004/5, Pantelidis bermain dengan dua pasukan di dalam Liga Perdana Victoria; iaitu dengan FC Oakleigh Cannons bagi dari Julai hingga Disember 2004, dan bermain bagi pasukan Heidelberg United FC bagi separuh kedua sehingga Jun 2005.

### Melbourne Victory
Melbourne Victory FC mendapatkan khidmat Pantelidis bagi permulaan musim A-League dan Pantelidis bermain selama 4 tahun, memenaning dua kejuaraan A-League bersama kelab berkenaan.

### Gold Coast United
Pada 2009 Pantelidis bersetuju menyertai kontrak 2 tahun dengan pasukan baru A-League, Gold Coast United FC. Pantelidis bermain 49 perlawanan bagi Gold Coast FC.

### Medan Bintang FC
Selepas pelbagai kejayaan sepanjang di Gold Coast United FC, Pantelidis menyertai Medan Bintang FC, bermain di dalam Liga Primer Indonesia yang baru ditubuhkan. Beliau menandatangani kontrak selama 2 tahun.

### Perth Glory
Selepas kembali dari Indonesia selepas pembubaran Liga Prime Indonesia, Pantelidis bermain untuk Perth Glory sebelum permulaan musim dan mengharungi musim cemerlang. Pantelidis bermain 22 perlawanan berturu-turut, mengekalkan tempatnya sebagai pemain pertahanan agresif dan pintar membaca permainan. Beliau membantu Perth Glory layak ke perlawanan akhir, sebelum tewas tipis kepada Brisbane Roar 2-1 akibat keputusan kontroversi pengadil.
Pantelidis menandatangani lanjutan kontrak 2 tahun sehingga musim 2013-2014 selepas perlawanan tersebut.

### Selangor
Pada penghujung 2013, Pantelidis meninggalkan Perth Glory dan menyertai pasukan Selangor FA yang bermain di Malaysia Super League, menyertai bekas jurulatih Melbourne Victory, Mehmet Durakovic.

## Rujukan
Ulser peptik

**Ulser [[peptik]]**, ulser perut atau ulser gastrik , juga dikenali sebagai **PUD** (), merupakan rekahan yang ketara di dalam mukosa perut yang diakibatkan oleh kesan-kesan kaustik oleh asid dan pepsin di dalam lumen. Secara histologi, ulser peptik dikenali pasti sebagai nekrosis pada mukosa yang menyebabkan lesi yang berukuran 0.5&nbsp;cm (1/5&nbsp;inci) ke atas. Ia merupakan ulser yang paling umum bagi kawasan salur gastrousus yang biasanya bersifat asid dan oleh itu amat menyakitkan. ''Helicobacter pylori'' adalah salah satu punca utama ulser peptik. Ulser juga boleh disebabkan oleh diparahkan oleh ubat-ubatan seperti aspirin, ibuprofen, dan lain-lain NSAID.

Ulser peptik timbul duodenum, iaitu bahagian pertama usus kecil, sejurus selepas perut, empat kali ganda berbanding perut itu sendiri. Sekitar 4% ulser gastrik disebabkan oleh tumor malignan (berbahaya), maka diperlukannya biopsi berbilang kali untuk menidakkan barah. Ulser duodenum biasanya benigna (tidak berbahaya).

## Pengelasan
### Mengikut kawasan/anggota
*Duodenum (ulser duodenum)
*Esofagus (called esofagus)
*Perut (ulser gastrik)
*Divertikulum Meckel (ulser divertikulum Meckel; amat lembut dengan pempalpatan)

### Pengelasan Johnson Baharu untuk ulser peptik
*Jenis **I**: Ulser di sepanjang tubuh perut, paling lazim di sepanjang lengkung kecil di *incisura angularis* di sepanjang *locus minoris resistantiae*. Tiada kaitan dengan rembesan asid berlebihan. 
*Jenis **II**: Ulser di dalam badan serentak dengan ulser duodenum. Berkaitan dengan rembesan asid berlebihan. 
*Jenis **III**: Di dalam salur pilorik di dalam 3&nbsp;cm pilorus. Berkaitan dengan rembesan asid berlebihan. 
*Jenis **IV**: Ulser gastroesofagus proksimal.
*Jenis **V**: Boleh berlaku di seluruh perut. Berkaitan dengan penggunaan NSAID (seperti aspirin) yang berlarutan.

## Rujukan
Holartik

**Holartik** merupakan ekozon bumi yang merangkumi majoriti habitat yang ditemui di seluruh benua-benua utara di dunia. Rantau ini terdiri daripada: Paleartik yang terdiri daripada Utara Afrika dan seluruh Eurasia kecuali Asia Tenggara dan benua kecil India; dan Neartik yang terdiri daripada Amerika Utara di utara Mexico selatan. Ianya terbahagi lagi kepada pelbagai kawasan ekologi. Kebanyakan ekosistem, serta komuniti-komuniti fauna dan flora yang bergantung padanya, ditemui di serata benua-benuanya di sebahagian nesar ekozon ini. Keselanjaran ekosistem-ekosistem ini berpunca daripada sejarah pengglasieran yang am di seluruh ekozon ini. Alam Boreal yang floristik adalah bersamaan dengan ekozon Holartik.

## Ekosistem utama
Di dalam ekozon Holartik terdapat pelbagai ekosistem. Jenis ekosistem yang terdapat di sesebuah kawasan berlandaskan latitud dan geografi setempatnya. Jauh di utara sekali, sejalur tundra artik melingkari pantai Lautan Artik. Tanah di bawah daratan ini adalah permafros yang beku sepanjang tahun. Dalam keadaan yang sukar untuk pertumbuhan ini, hanya sedikit jenis tumbuhan yang mampu hidup. Di selatan tundra adalah hutan boreal yang membentangi Amerika Utara dan Eurasia. Tanah ini bercirikan pokok-pokok konifer. Di selatan dari sini, ekosistemnya menjadi pelbagai. Sesetengah kawasan diliputi padang rumput beriklim sederhana, sedangkan yang lain diliputi hutan beriklim sederhana yang dikuasai oleh pokok-pokok daun luruh. Yang paling selatan di dalam Holartik biasanya mencapai gurun yang dikuasai oleh tumbuh-tumbuhan dan haiwan-haiwan yang biasa dengan persekitaran serba kontang.

## Rujukan
Kejohanan Pra-Olimpik Lelaki AFC 2012 – Pusingan Perlawanan-Penentuan

Laman ini menyediakan ringkasan perlawanan peringkat perlawanan penentuan itu dari **[[Kejohanan Pra-Olimpik Lelaki AFC 2012]]**.

Ketiga-tiga naib juara daripada kumpulan pusingan ketiga akan bermain antara satu sama lain di tempat berkecuali pada 25, 27 dan 29 Mac 2012 (jika berkesudahan seri perlawanan penentuan akan diadakan pada 31 Mac jika perlu). Malaysia pada asalnya dipilih tetapi pengubahsuaian kepada stadium yang dicadangkan dan juga ketiadaan tempat-tempat lain kerana penjadualan perlawanan domestik bermakna destinasi baru untuk pertandingan tiga pasukan yang diperlukan. Vietnam kemudiannya dipilih oleh Jawatankuasa Pertandingan AFC sebagai tempat yang berkecuali dengan permainan yang akan dimainkan di Hanoi, Stadium Nasional My Dinh 

Pemenang kumpulan ini akan mara untuk bermain dengan pasukan yang menduduki tempat keempat daripada kejohanan kelayakan Afrika dalam Pusingan Perlawanan-Penentuan untuk mengisi satu lagi tempat di Sukan Olimpik.

## Kumpulan Perlawanan-Penentuan


----

----


## Penjaring Gol
;2  gol
* Hussain Al-Hadhri

;1  gol

* Raed Ibrahim Saleh
* Yasser Shahen

* Ahmad Al Douni
* Kenja Turaev

* Oleg Zoteev

## Rujukan
First Sea Lord dan Ketua Turus Tentera Laut

**Panglima Laut Pertama dan Ketua Turus Tentera Laut (1SL/CNS)** atau **First Sea Lord and Chief of Naval Staff (1SL/CNS)** ialah ketua profesional Tentera Laut Diraja British dan keseluruhan Perkhidmatan Laut; pada asalnya gelaran tersebut ialah First Naval Lord. Konsep profesional "First Naval Lord" telah diperkenalkan dalam tahun 1805 dan gelaran First Naval Lord telah ditukar kepada "First Sea Lord" diatas pelantikan Sir Jackie Fisher pada tahun 1904. Dari tahun 1923 keatas, First Sea Lord merupakan anggota Jawatankuasa Ketua Turus; beliau kini duduk dalam Majlis Pertahanan dan Lembaga Admiralti. Panglima Laut Pertama terkini ialah Laksamana Sir Ben Key (dilantik November 2021) dan jawatan ini setaraf dengan Ketua Operasi Tentera Laut AS dan Panglima Tentera Laut Malaysia.

## Lihat juga
* Ketua Turus Pertahanan
* Ketua Turus Am
* Ketua Turus Udara
* Admiralti
* Komandan Jeneral Marin Diraja
* Panglima Armada

## Sumber
* 

* 

*
Admiralti (United Kingdom)

**Admiralti** (*Jawatankuasa Laksamana*) ialah pihak berkuasa yang bertanggungjawab memimpin Tentera Laut Diraja dalam Kerajaan England, dan kemudian dalam Kerajaan Great Britain dan sehingga tahun 1964 dalam United Kingdom. Pada asalnya ia ditadbir oleh seorang pemerintah, iaitu Lord High Admiral (*Laksamana Tertinggi*), Admiralti dari awal kurun ke18 seterusnya kerap "digunakan" dan diurus oleh Komisioner Admiralti, yang duduk dalam Lembaga Admiralti.

Pada tahun 1964, fungsi-fungsi Admiralti telah dipindahkan ke sebuah Lembaga Admiralti yang baru, di mana sebuah jawatankuasa tiga perkhidmatan Majlis Pertahanan United Kingdom dan sebahagian Kementerian Pertahanan. Lembaga Admiralti yang baru hanya bermesyuarat dua kali setahun, dan tugas harian Tentera Laut Diraja dikawal oleh Lembaga Tentera Laut. Menjadi perkara biasa bagi beberapa pihak yang sekarang menguasai Tentera Laut Diraja dipanggil sebagai *Admiralti*.

Gelaran Lord High Admiral United Kingdom telah disandang oleh Baginda Ratu dari tahun 1964 hingga 2011. Gelaran tersebut dianugerahkan kepada Putera Philip, Duke Edinburgh oleh Ratu pada harijadinya yang ke90 tahun. Terdapat juga gelaran Laksamana Madya United Kingdom dan Laksamana Muda United Kingdom, kedua-duanya jawatan kehormat.

## Lihat juga
* Tentera Laut Diraja British
* First Sea Lord
Pengerusi Ketua Turus Bersama

**Pengerusi Ketua Turus Bersama** atau **Chairman of the Joint Chiefs of Staff** (**CJCS**), mengikut undang-undang AS, ialah pegawai tertinggi dalam Angkatan Tentera Amerika Syarikat dan penasihat utama ketenteraan kepada Presiden Amerika Syarikat, Majlis Keselamatan Negara, Majlis Keselamatan Tanah Air, dan Setiausaha Pertahanan. Jawatan Pengerusi Ketua Turus Bersama lebih tinggi daripada posisi tentera yang lain, namun beliau tidak memiliki kuasa pemerintahan beroperasi keatas Angkatan Tentera; bagaimanapun, Pengerusi akan membantu Presiden dan Setiausaha Pertahanan dalam melaksanakan fungsi-fungsi pemerintahan mereka.

Pengerusi mengadakan mesyuarat dan menyelaras kerja-kerja Ketua Turus Bersama (JCS), iaitu sebuah badan penasihat didalam Jabatan Pertahanan yang mengandungi Pengerusi, Naib Pengerusi Ketua Turus Bersama, Ketua Turus Tentera Darat, Komandan Kor Marin, Ketua Operasi Tentera Laut, Ketua Turus Tentera Udara, Ketua Operasi Angkasa, dan Ketua Biro Pengawal Kebangsaan. *[[Ketua Turus Bersama#Staf Bersama|Staf Bersama]]* berada dibawah arahan eksklusif Pengerusi. Jawatan 
Pengerusi Ketua Turus Bersama adalah setaraf dengan Ketua Turus Pertahanan British, Inspektor Jeneral Bundeswehr Jerman, Panglima Angkatan Tentera Malaysia dan Ketua Pertahanan yang lain.

## Sejarah
Laksamana Armada William D. Leahy, USN, berkhidmat sebagai Ketua Turus kepada Panglima Tertinggi Angkatan Tentera (Presiden Amerika Syarikat) dari 20 Julai 1942 hingga 21 Mac 1949. Beliau mempengerusikan mesyuarat yang dipanggil sebagai Ketua Turus Bersama, dan jawatan Leahy merupakan permulaan kepada jawatan *Pengerusi Ketua Turus Bersama*.

## Lihat juga
* Pentagon
* Angkatan Tentera Amerika Syarikat
* Tentera Darat Amerika Syarikat
* Tentera Udara Amerika Syarikat
* Tentera Laut Amerika Syarikat
* Kor Marin Amerika Syarikat
* Biro Pengawal Kebangsaan
* Pengawal Pantai Amerika Syarikat
* Markas Medan Bersepadu
Kokolitofor

**Kokolitofor** (juga dipanggil **kokolitoforid**) ialah fitoplankton eukariot yang unisel (alga). Ia tergolong sama ada dalam alam Protista, menurut lima pengelompokan alam oleh Robert Whittaker, atau Chromalveolata, menurut sistem Pengelasan Biologi yang lebih baharu oleh Thomas Cavalier-Smith. Dalam Chromalveolata, kokolitoforid adalah dalam filum atau bahagian Haptophyta, kelas Coccolithophyceae. Kokolitoforid dibezakan dengan plat (atau sisik) kalsium karbonat khas dengan fungsi yang tidak tertentu dipanggil *[[kokolit]]*, yang juga merupakan mikrofosil penting. Kokolitofor adalah hampir eksklusif di laut dan dijumpai dalam bilangan besar di seluruh zon cahaya matahari di lautan.

## Lihat juga
* Hipotesis CLAW
* Dimetil sulfida
* Dimetilsulfoniopropionat
* *[[Emiliania huxleyi]]*
* Virus ''Emiliania huxleyi'' 86
* Pengasidan lautan
* Fitoplankton
* *[[Pleurochrysis carterae]]*

## Rujukan

## Pautan luar
* Cocco Express&nbsp;&mdash; Coccolithophorids Expressed Sequence Tags (EST) & Microarray Database 
* University of California, Berkeley.  Museum of Paleontology:  "Introduction to the Prymnesiophyta". 
* The Paleontology Portal:  Calcareous Nanoplankton 
* What is a Coccolithophore?  
* ''Emiliania huxleyi'' Home Page 
* BOOM&nbsp;&mdash; Biodiversity of Open Ocean Microcalcifiers  
* INA&nbsp;&mdash; International Nannoplankton Association 
* Nannotax – illustrated guide to coccolithophores and other nannofossils. 
* RadioLab – podcast on coccolithophores